PATVIRTINTA

Valstybės įmonės ,,Indėlių ir investicijų draudimas“ tarybos 2018 m. lapkričio 15 d. nutarimu Nr. 02-23-2

(2021 m. kovo 10 d. protokolo Nr. 02-8 redakcija)

**PERIODINIŲ (*EX ANTE*) IR SPECIALIŲJŲ (*EX POST*) INDĖLIŲ DRAUDIMO ĮMOKŲ IR PIRMŲJŲ (AVANSINIŲ) DRAUDIMO ĮMOKŲ APSKAIČIAVIMO IR MOKĖJIMO, DELSPINIGIŲ UŽ LAIKU NESUMOKĖTĄ INDĖLIŲ DRAUDIMO ĮMOKĄ SKAIČIAVIMO IR MOKĖJIMO BEI ĮSIPAREIGOJIMŲ INVESTUOTOJAMS DRAUDIMO ĮMOKOS APSKAIČIAVIMO IR SUMOKĖJIMO TAISYKLĖS**

1. BENDROSIOS NUOSTATOS
2. Šios taisyklės (toliau – Taisyklės) nustato periodinių (*ex ante*) ir specialiųjų (*ex post*) indėlių draudimo įmokų ir pirmųjų (avansinių) draudimo įmokų apskaičiavimo ir mokėjimo tvarką bei terminus, delspinigių už laiku nesumokėtą indėlių draudimo įmoką skaičiavimo ir mokėjimo bei įsipareigojimų investuotojams draudimo įmokos apskaičiavimo ir sumokėjimo tvarką.
3. Taisyklėse vartojamos sąvokos suprantamos taip, kaip jos apibrėžtos Lietuvos Respublikos indėlių ir įsipareigojimų investuotojams draudimo įstatyme (toliau – Įstatymas), 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – BDAR), Europos bankininkystės institucijos 2015 m. rugsėjo 22 d. gairėse EBA/GL/2015/10 dėl įnašų į indėlių garantijų sistemas apskaičiavimo metodų (toliau – Europos bankininkystės institucijos gairės EBA/GL/2015/10) ir kituose teisės aktuose.
4. TAPIMAS INDĖLIŲ DRAUDIMO SISTEMOS DALYVIU IR PIRMOSIOS (AVANSINĖS) INDĖLIŲ DRAUDIMO ĮMOKOS
5. Įstatymo 11 straipsnio 1 dalyje nurodyti subjektai Lietuvos Respublikos indėlių draudimo sistemos dalyviais tampa nuo tos dienos, kai į Indėlių draudimo fondo sąskaitą, kurią nurodo valstybės įmonė ,,Indėlių ir investicijų draudimas“ (toliau – draudimo įmonė), sumoka pirmąją (avansinę) indėlių draudimo įmoką.
6. Įstatymo 11 straipsnio 3 dalyje nurodyti subjektai Lietuvos Respublikos indėlių draudimo sistemos dalyviais tampa vadovaujantis Priėmimo į Lietuvos Respublikos indėlių draudimo sistemą ir pasitraukimo iš jos taisyklėmis, patvirtintomis draudimo įmonės tarybos nutarimu.
7. Įstatymo 11 straipsnio 1 dalies 2 punkte nurodyti subjektai, pateikę Lietuvos bankui prašymą išduoti licenciją trečiosios valstybės banko filialui, kuriame numatoma priimti indėlius, ne vėliau kaip per 2 darbo dienas nuo minėto prašymo Lietuvos bankui pateikimo dienos turi pateikti draudimo įmonei duomenis ir informaciją apie indėlių draudimo sąlygas, nustatytas trečiojoje valstybėje, bei tai pagrindžiančius dokumentus ir jų vertimus į lietuvių kalbą.
8. Draudimo įmonės taryba, įvertinusi šių Taisyklių 5 punkte nurodytą informaciją, priima nutarimą, kuriame nustato, ar trečiosios valstybės indėlių draudimo sąlygos yra arba nėra blogesnės negu nustatytos Įstatyme. Vertindama filiale laikomų indėlių apsaugos lygiavertiškumą, draudimo įmonės taryba patikrina, kad filialo indėlininkams būtų užtikrinta tokio pat dydžio indėlių draudimo suma ir indėlių draudimo objektas, kaip nustatyta Įstatyme.
9. Jeigu draudimo įmonės taryba nustato, kad trečiosios valstybės indėlių draudimo sąlygos yra blogesnės negu nustatytos Įstatyme, laikoma, kad filialą įsteigęs trečiosios valstybės bankas atitinka Įstatymo 11 straipsnio 1 dalies sąlygas, taikomas Lietuvos indėlių draudimo sistemos dalyviams.
10. Prieš pradėdami priimti indėlius, Įstatymo 11 straipsnio 1 dalyje nurodyti subjektai draudimo įmonei turi pateikti prašymą drausti indėlius bei nurodyti atsakingų už indėlių draudimą asmenų sąrašą, nurodant asmenų vardus, pavardes, pareigas, telefono numerį ir elektroninio pašto adresą. Prašymas drausti indėlius draudimo įmonei pateikiamas valstybine kalba. Tuo atveju, jeigu prašymas surašytas ne valstybine kalba, kartu pateikiamas įstatymų nustatyta tvarka patvirtintas prašymo vertimas į valstybinę kalbą.
11. Draudimo įmonė, gavusi prašymą drausti indėlius, patikrina, ar prašymą pateikęs subjektas turi licenciją priimti indėlius bei per 5 darbo dienas nuo prašymo gavimo dienos raštu nurodo prašymą pateikusiam subjektui Indėlių draudimo fondo sąskaitą, į kurią turi būti mokamos indėlių draudimo įmokos, arba pateikia motyvuotą atsisakymą drausti indėlius.
12. Taisyklių 8 punkte nurodytą prašymą pateikę subjektai Įstatymo nustatytais terminais privalo sumokėti pirmąją (avansinę) indėlių draudimo įmoką. Nuostatos dėl pirmosios (avansinės) indėlių draudimo įmokos netaikomos subjektams, prisijungiantiems prie Lietuvos Respublikos indėlių draudimo sistemos pagal Įstatymo 11 straipsnio 3, 4 ir 7 dalių nuostatas.
13. Indėlių draudimo sistemos dalyviai privalo per 5 darbo dienas pranešti draudimo įmonei apie duomenų, nurodytų šių Taisyklių 8 punkte, pasikeitimus. Indėlių draudimo sistemos dalyviai, kuriems laikinai buvo nutrauktas draudimas, per 5 darbo dienas nuo draudimo atnaujinimo dienos praneša draudimo įmonei apie duomenų, nurodytų šių Taisyklių 8 punkte, pasikeitimus arba raštu patvirtina, kad anksčiau pateiktieji duomenys nepasikeitė bei sumoka draudimo įmoką, apskaičiuotą pagal šias Taisykles, įskaitant laikotarpį, kuriam laikinai buvo nutrauktas draudimas.
14. ĮSIPAREIGOJIMŲ INVESTUOTOJAMS DRAUDIMO ĮMOKOS
15. Įstatymo 26 straipsnio 1 dalyje nurodyti subjektai Lietuvos Respublikos įsipareigojimų investuotojams draudimo sistemos dalyviais tampa nuo tos dienos, kai į Įsipareigojimų investuotojams draudimo fondo sąskaitą, kurią nurodo draudimo įmonė, sumoka pirmąją metinę įsipareigojimų investuotojams draudimo įmoką.
16. Prieš pradėdami teikti investicines paslaugas, Įstatymo 26 straipsnyje nurodyti subjektai draudimo įmonei turi pateikti prašymą drausti įsipareigojimus investuotojams bei nurodyti atsakingų už įsipareigojimų investuotojams draudimą asmenų sąrašą, nurodant asmenų vardus, pavardes, pareigas, telefono numerį ir elektroninio pašto adresą. Prašymas drausti įsipareigojimus investuotojams draudimo įmonei pateikiamas valstybine kalba. Tuo atveju, jeigu prašymas surašytas ne valstybine kalba, kartu pateikiamas įstatymų nustatyta tvarka patvirtintas prašymo vertimas į valstybinę kalbą.
17. Draudimo įmonė, gavusi prašymą drausti įsipareigojimus investuotojams (išskyrus atvejus, kai prašoma papildomai drausti įsipareigojimus investuotojams), patikrina, ar prašymą pateikęs subjektas turi licenciją teikti investicines paslaugas ir per 5 darbo dienas nuo prašymo gavimo dienos raštu nurodo prašymą pateikusiam subjektui Įsipareigojimų investuotojams draudimo fondo sąskaitą, į kurią turi būti mokamos įsipareigojimų investuotojams draudimo įmokos, arba pateikia motyvuotą atsisakymą drausti įsipareigojimus investuotojams. Tuo atveju, jeigu prašoma papildomai drausti įsipareigojimus investuotojams, prašymas nagrinėjamas vadovaujantis Įsipareigojimų investuotojams papildomo draudimo taisyklėmis, patvirtintomis draudimo įmonės tarybos nutarimu.
18. Įsipareigojimų investuotojams draudimo sistemos dalyviai privalo per 5 darbo dienas pranešti draudimo įmonei apie duomenų, nurodytų šių Taisyklių 13 punkte, pasikeitimus. Įsipareigojimų investuotojams draudimo sistemos dalyviai, kuriems laikinai buvo nutrauktas draudimas, per 5 darbo dienas nuo draudimo atnaujinimo dienos praneša draudimo įmonei apie duomenų, nurodytų šių Taisyklių 13 punkte, pasikeitimus arba raštu patvirtina, kad anksčiau pateiktieji duomenys nepasikeitė bei sumoka draudimo įmoką, apskaičiuotą pagal šias Taisykles, įskaitant laikotarpį, kuriam buvo laikinai nutrauktas draudimas.
19. periodinių (*EX aNTE*) indėlių DRAUDIMO ĮMOKŲ APSKAIČIAVIMAS
20. Periodinės (*ex ante*) indėlių draudimo įmokos apskaičiavimo ir sumokėjimo tikslais:
    1. Visos vienoje depozitinėje sąskaitoje esančios lėšos laikomos priklausančiomis vienam indėlininkui (subjektui, kurio vardu atidaryta depozitinė sąskaita);
    2. Už bendroje sąskaitoje esančias lėšas indėlių draudimo įmokos skaičiuojamos nuo kiekvienam bendros sąskaitos bendraturčiui priklausančios lėšų dalies. Tuo atveju, jeigu kredito įstaigai nėra žinoma kiekvienam bendraturčiui priklausanti lėšų dalis, laikoma kad bendroje sąskaitoje esančios lėšos priklauso visiems bendraturčiams lygiomis dalimis.
21. Indėlių draudimo sistemos dalyviai teikia draudimo įmonei duomenis apie pagrindinių apdraustųjų indėlių sumą ir pagrindinių apdraustųjų indėlių indėlininkų skaičių, buvusius praėjusio mėnesio paskutinę dieną. Šie duomenys turi būti pateikti iki einamojo mėnesio 10 dienos šių Taisyklių 60 punkte numatytu būdu.
22. Tuo atveju, jeigu draudimo įmonė, atlikdama indėlių draudimo sistemos dalyvio tikrinimą, arba atlikdama indėlių draudimo sistemos testavimą nepalankiausiomis sąlygomis, nustato neteisingus duomenis arba indėlių draudimo sistemos dalyviai patys nustato klaidas, indėlių draudimo sistemos dalyviai ne vėliau kaip per 5 darbo dienas nuo neatitikimų nustatymo dienos, privalo pateikti draudimo įmonei atnaujintus duomenis, nurodytus Taisyklių 17 punkte.
23. Informaciją apie kiekvieno indėlių draudimo sistemos dalyvio ir kiekvienos centrinės kredito unijos grupės veiklos rizikos koeficientą draudimo įmonė gauna iš priežiūros institucijos vieną kartą per metus, iki kiekvienų metų birželio 1 dienos. Naujiems indėlių draudimo sistemos dalyviams**,** priežiūros institucija, gavusi draudimo įmonės prašymą, pateikia laikinąjį veiklos rizikos koeficientą ketvirčiui pasibaigus, ne vėliau kaip iki 15 einamojo mėnesio dienos, abiejų šalių suderinta tvarka. Naujam indėlių draudimo sistemos dalyviui einamojo ketvirčio įmoka yra apskaičiuojama tada, kai jis deklaruoja praėjusio ketvirčio paskutinio mėnesio paskutinės dienos pagrindinius apdraustuosius indėlius bei iš priežiūros institucijos yra gautas laikinasis veiklos rizikos koeficientas.
24. Metinė periodinių (*ex ante*) indėlių draudimo įmokų norma nustatoma vienų metų laikotarpiui nuo atitinkamų metų liepos 1 dienos iki kitų kalendorinių metų birželio 30 dienos, tokia tvarka:
    1. draudimo įmonė ne vėliau kaip iki kiekvienų metų gegužės 1 dienos parengia ir pateikia informaciją draudimo įmonės tarybai su pasiūlymais dėl metinės periodinių (*ex ante*) indėlių draudimo įmokų normos, kuri yra lygi visų indėlių draudimo sistemos dalyvių tam tikrais metais į Indėlių draudimo fondą mokėtinos metinės periodinių (*ex ante*) indėlių draudimo įmokų sumos ir visų indėlių draudimo sistemos dalyvių pagrindinių apraustųjų indėlių sumos santykiui, išreikštam procentais, vadovaudamasi Įstatymo 12 straipsnyje įtvirtintais metinės periodinių (*ex ante*) indėlių draudimo įmokų normos nustatymo principais ir atsižvelgdama į Europos bankininkystės institucijos gaires EBA/GL/2015/10;
    2. draudimo įmonės taryba ne vėliau kaip iki kiekvienų metų gegužės 15 dienos pateikia išvadą draudimo įmonės savininko teises ir pareigas įgyvendinančiai institucijai dėl metinės periodinių (*ex ante*) indėlių draudimo įmokų normos. Draudimo įmonės savininko teises ir pareigas įgyvendinančiai institucijai patvirtinus metinę periodinių (*ex ante*) indėlių draudimo įmokų normą, draudimo įmonė kiekvieną kalendorinį ketvirtį pagal praėjusio kalendorinio ketvirčio paskutinio mėnesio paskutinės dienos duomenis iki einamojo ketvirčio pirmo mėnesio 20 dienos apskaičiuoja kiekvieno indėlių draudimo sistemos dalyvio mokėtiną periodinę (*ex ante*) indėlių draudimo įmoką.
25. Periodinėkiekvieno ketvirčio(*ex ante*) indėliųdraudimo įmoka kiekvienam indėlių draudimo sistemos dalyviui apskaičiuojama pagal formulę:

Ci = CDi × CR × ARWi × *μ* / TY × TQ *,* kur:

Ci – ketvirčio periodinės (*ex ante*) konkretaus indėlių draudimo sistemos dalyvio ,,i“ indėlių draudimo įmokos suma, išreikšta eurais, suapvalinta iki dviejų skaičių po kablelio;

CDi – pas konkretų indėlių draudimo sistemos dalyvį ,,i“ indėlininkų laikomų pagrindinių apdraustųjų indėlių suma, išreikšta eurais, suapvalinta iki sveiko skaičiaus;

CR – indėlių draudimo įmokos norma (vienoda visiems indėlių draudimo sistemos dalyviams), kuri yra lygi visų indėlių draudimo sistemos dalyvių tam tikrais metais į Indėlių draudimo fondą mokėtinos metinės periodinių (*ex ante*) indėlių draudimo įmokų sumos, kurią nustato draudimo įmonės savininko teises ir pareigas įgyvendinanti institucija, ir pas visus indėlių draudimo sistemos dalyvius indėlininkų laikomų pagrindinių apdraustųjų indėlių sumos santykiui, išreikštam procentais, suapvalintam iki 3 skaičių po kablelio;

ARWi – konkretaus indėlių draudimo sistemos dalyvio ,,i“ rizikos koeficientas, kurį kartą per metus nustato priežiūros institucija;

*μ* – koregavimo koeficientas (vienodas visiems indėlių draudimo sistemos dalyviams), kuris yra lygus visų indėlių draudimo sistemos dalyvių ketvirčio periodinių (*ex ante*) indėlių draudimo įmokų sumos ir pagal indėlių draudimo sistemos dalyvių riziką pakoreguotos visų indėlių draudimo sistemos dalyvių ketvirčio periodinių (*ex ante*) indėlių draudimo įmokų sumos santykiui, suapvalintam iki 10 skaičių po kablelio;

TY – dienų skaičius metuose;

TQ – atitinkamo ketvirčiodienų skaičius.

1. Tuo atveju, jei po Ci nustatymo tam tikrų indėlių draudimo sistemos dalyvių duomenis reikėtų atnaujinti (pavyzdžiui, pataisyti apskaitos klaidas, patikslinti deklaruotus duomenis), draudimo įmokų koregavimas vykdomas nustatant kito ketvirčio Ci dydį.Perskaičiuojant Ci už praėjusį laikotarpį dydį, įvertinami praėjusio laikotarpio atnaujinti/pasikeitę duomenys. Ci visiems indėlių draudimo sistemos dalyviams už praėjusį laikotarpį perskaičiuojama pagal Taisyklių 21 punkte nurodytą formulę. Indėlių draudimo sistemos dalyviai apie perskaičiuotą Ci informuojami kartu su pranešimu apie ateinančio laikotarpio Ci. Apskaičiuota Ci permoka ar nepriemoka pridedama prie apskaičiuotos Ci už ateinantį laikotarpį.
2. Apskaičiuojant Ci dydį, draudimo įmonė vadovaujasi informacija apie pas konkretų indėlių draudimo sistemos dalyvį indėlininkų laikomų pagrindinių apdraustųjų indėlių sumą CDi,kuri buvo praėjusio ketvirčio paskutinio mėnesio paskutinę dieną, kurią indėlių draudimo sistemos dalyvis draudimo įmonei pateikia iki kito ketvirčio pirmo mėnesio 10 dienos.
3. Metinės periodinių (*ex ante*) indėlių draudimo įmokų normos pakeitimui, numatytam Įstatymo 12 straipsnio 5 dalyje, *mutatis mutandis* taikomos šių Taisyklių IV skyriaus nuostatos.
4. Sumokėtų indėlių draudimo įmokų (išskyrus specialiąsias (*ex post*) indėlių draudimo įmokas) dalis, proporcinga laikotarpiui, kurį nebebus vykdoma licencijuojama veikla, grąžinama indėlių draudimo sistemos dalyviui tik tais atvejais, kai paties indėlių draudimo sistemos dalyvio prašymu jam panaikinama licencija ir jis netenka indėlių draudimo sistemos dalyvio statuso.
5. sPECIALIŲJŲ (*EX POST*) INDĖLIŲ DRAUDIMO ĮMOKŲ APSKAIČIAVIMAS
6. Tuo atveju, jei įvyksta indėlių draudžiamasis įvykis ir draudimo įmonė nustato, kad Indėlių draudimo fondo turimų finansinių išteklių nepakanka visoms indėlininkams priklausančioms indėlių draudimo išmokoms išmokėti, draudimo įmonė per 1 darbo dieną nuo draudžiamojo įvykio dienos raštu informuoja draudimo įmonės savininko teises ir pareigas įgyvendinančią instituciją bei priežiūros instituciją apie trūkstamą lėšų sumą indėlių draudimo išmokoms išmokėti. Priežiūros institucija išvadą dėl specialiųjų (*ex post*) įmokų dydžio draudimo įmonės savininko teises ir pareigas įgyvendinančiai institucijai turi pateikti per 2 darbo dienas nuo informacijos apie Indėlių draudimo fondo finansinių išteklių nepakankamumą gavimo iš draudimo įmonės dienos. Nustatant trūkstamą lėšų sumą indėlių draudimo išmokoms išmokėti, įvertinamos Indėlių draudimo fondo artimiausių 12 mėnesių įplaukos (gautinos draudimo įmokos, gautinos lėšos iš administruojamų bankroto procesų ir kt.) ir išlaidos (fondo administravimo išlaidos, lėšos numatytos draudimo išmokoms mokėti, lėšos numatytos pervesti kitai Indėlių garantijų sistemai dėl dalyvio pasitraukimo ir kt.).
7. Draudimo įmonės savininko teises ir pareigas įgyvendinančiai institucijai nustačius bendrą visų indėlių draudimo sistemos dalyvių (išskyrus dalyvį, kuriam įvyko indėlių draudžiamasis įvykis) mokėtiną specialiosios *(ex post)* indėlių draudimo įmokos sumą, draudimo įmonė ne vėliau kaip kitą darbo dieną informuoja kiekvieną indėlių draudimo sistemos dalyvį apie jo mokėtinos specialiosios *(ex post)* indėlių draudimo įmokos dydį.
8. Draudimo įmonė pagal praėjusio kalendorinio ketvirčio paskutinio mėnesio paskutinės dienos duomenis apskaičiuoja kiekvieno indėlių draudimo sistemos dalyvio (išskyrusdalyvį, kuriam įvyko indėlių draudžiamasis įvykis) mokėtinos specialiosios *(ex post)* indėlių draudimo įmokos dydį.
9. Specialioji (*ex post*) indėlių draudimo įmoka kiekvienam indėlių draudimo sistemos dalyviui apskaičiuojama pagal formulę:

Ci ex post = CDiex post x CR ex post × ARWi × μ, kur:

Ci ex post – specialioji (*ex post*) konkretaus indėlių draudimo sistemos dalyvio ,,i“ indėlių draudimo įmokos suma, išreikšta eurais, suapvalinta iki dviejų skaičių po kablelio;

CDiex post – pas konkretų indėlių draudimo sistemos dalyvį ,,i“ indėlininkų laikomų pagrindinių apdraustųjų indėlių suma, pagal praėjusio kalendorinio ketvirčio paskutinio mėnesio paskutinės dienos duomenis, išreikšta eurais, suapvalinta iki sveiko skaičiaus;

CR ex post – indėlių draudimo įmokos norma (vienoda visiems indėlių draudimo sistemos dalyviams), kuri yra lygi bendros visų indėlių draudimo sistemos dalyvių mokėtinos specialiosios (*ex post*) indėlių draudimo įmokos sumos, kurią nustato draudimo įmonės savininko teises ir pareigas įgyvendinanti institucija, ir pas visus indėlių draudimo sistemos dalyvius indėlininkų laikomų pagrindinių apdraustųjų indėlių sumos, deklaruotos už praėjusį ketvirtį, santykiui, išreikštam procentais, suapvalintam iki 3 skaičių po kablelio;

ARWi – konkretaus indėlių draudimo sistemos dalyvio ,,i“ rizikos koeficientas, kurį nustato priežiūros institucija;

μ – koregavimo koeficientas (vienodas visiems indėlių draudimo sistemos dalyviams), kuris yra lygus visų indėlių draudimo sistemos dalyvių specialiosios (*ex post*) indėlių draudimo įmokų sumos ir pagal indėlių draudimo sistemos dalyvių riziką pakoreguotos visų indėlių draudimo sistemos dalyvių specialiosios (*ex post*) indėlių draudimo įmokų sumos santykiui, suapvalintam iki 10 skaičių po kablelio.

1. Įsipareigojimų investuotojams DRAUDIMO ĮMOKŲ APSKAIČIAVIMAS
2. Įsteigti nauji įsipareigojimų investuotojams draudimo sistemos dalyviai pirmąją metinę draudimo įmoką, taip pat įsipareigojimų investuotojams draudimo sistemos dalyviai, kuriems buvo laikinai ar visam laikui nutrauktas draudimas, draudimo įmoką, Sm apskaičiuoja taip:

Sm = d, kur:

Sm – draudimo įmoka (suapvalinta iki dviejų skaičių po kablelio);

S1 – Įstatyme nustatyto dydžio metinė įsipareigojimų investuotojams draudimo įmokos suma;

d – įsteigtiems naujiems įsipareigojimų investuotojams draudimo sistemos dalyviams arba dalyviams, kuriems atsiranda prievolė mokėti įmoką pagal Įstatymą – dienų skaičius nuo veiklos licencijos, registracijos pažymėjimo išdavimo ar Įstatymo įsigaliojimo dienos iki kalendorinių metų pabaigos įskaitytinai; įsipareigojimų investuotojams draudimo sistemos dalyviams, kuriems buvo laikinai ar visam laikui nutrauktas draudimas, dienų skaičius nuo metų pradžios ar nuo veiklos licencijos arba registracijos pažymėjimo išdavimo dienos iki draudimo nutraukimo dienos įskaitytinai; įsipareigojimų investuotojams draudimo sistemos dalyviams, kuriems buvo laikinai nutrauktas draudimas, atnaujinus draudimą, dienų skaičius nuo draudimo atnaujinimo dienos iki kalendorinių metų pabaigos įskaitytinai.

1. Sumokėtų įsipareigojimų investuotojams draudimo įmokų dalis, proporcinga laikotarpiui, kurį nebebus vykdoma licencijuojama veikla, grąžinama draudėjui tik tais atvejais, kai draudėjui jo paties prašymu panaikinama licencija ir draudėjas netenka įsipareigojimų investuotojams draudimo sistemos dalyvio statuso.
2. Įsipareigojimų investuotojams draudimo sistemos dalyviai privalo pateikti draudimo įmonei duomenis, kuriuose turi būti nurodyta, ar turi jie teisę saugoti klientams priklausančius vertybinius popierius ir pinigines lėšas, vykdo pavedimus klientų sąskaita, ir nurodyta per praėjusius kalendorinius metus įvykdytų pavedimų klientų sąskaita vertė ir apskaičiuotas draudimo įmokas. Duomenys turi būti pateikti draudimo įmonei iki kiekvienų metų sausio 10 dienos, šių Taisyklių 60 punkte numatytu būdu. Įsteigtos naujos įmonės arba įmonių filialai pirmuosius duomenis pateikia raštu per 5 darbo dienas nuo pranešimo, nurodyto šių Taisyklių III skyriuje, gavimo dienos, o įmonės arba įmonių filialai, kuriems buvo laikinai nutrauktas draudimas, atnaujinus draudimą – per 5 darbo dienas nuo draudimo atnaujinimo dienos.
3. Tuo atveju, jeigu draudimo įmonė, atlikdama įsipareigojimų investuotojams draudimo sistemos dalyvio tikrinimą nustato neteisingus duomenis arba įsipareigojimų investuotojams draudimo sistemos dalyviai patys nustato klaidas, įsipareigojimų investuotojams draudimo sistemos dalyviai ne vėliau kaip per 5 darbo dienas nuo neatitikimų nustatymo dienos privalo pateikti draudimo įmonei atnaujintus duomenis, nurodytus 32 punkte.
4. DRAUDIMO ĮMOKŲ MOKĖJIMO TVARKA IR TERMINAI
5. Indėlių draudimo įmokos yra mokamos pinigais – eurais. Draudimo įmonė gali leisti indėlių draudimo sistemos dalyviui iki 30 procentų savo periodinių (*ex ante*) indėlių draudimo įmokų padengti mokėjimo įsipareigojimais. Indėlių draudimo įmokų užtikrinimo mokėjimo įsipareigojimais tvarka nustatyta Draudimo įmokų padengimo mokėjimo įsipareigojimais taisyklėse, patvirtintose draudimo įmonės direktoriaus.
6. Įsipareigojimų investuotojams draudimo įmokos mokamos eurais. Įsipareigojimų investuotojams draudimo sistemos dalyviai praėjusių kalendorinių metų įvykdytus pavedimus klientų sąskaita užsienio valiuta perskaičiuoja į eurus pagal pavedimų įvykdymo dienos Europos Centrinio Banko paskutinį paskelbtą orientacinį euro ir užsienio valiutos santykį, o kai euro ir atitinkamos užsienio valiutos santykio Europos Centrinis Bankas neskelbia, – pagal Lietuvos banko paskutinį paskelbtą orientacinį euro ir užsienio valiutos santykį.
7. Specialioji (*ex post*) indėlių draudimo įmoka turi būti sumokėta į draudimo įmonės nurodytą Indėlių draudimo fondo sąskaitą per 2 darbo dienas nuo draudimo įmonės nurodymo gavimo dienos.
8. Įsipareigojimų investuotojams draudimo sistemos dalyviai metinę įsipareigojimų investuotojams draudimo įmoką turi sumokėti iki tų metų, už kuriuos mokama įmoka, sausio 10 dienos.
9. Draudimo įmonės pranešimai apie mokėtinas pirmąsias (avansines) indėlių draudimo įmokas, periodines (*ex ante*) indėlių draudimo įmokas, specialiąsias (*ex post*) indėlių draudimo įmokas bei įsipareigojimų investuotojams draudimo įmokas siunčiami elektroniniu paštu indėlių draudimo sistemos dalyviui ar įsipareigojimų investuotojams draudimo sistemos dalyviui ir jo nurodytam atsakingam už indėlių draudimą ar įsipareigojimų investuotojams draudimą asmeniui (asmenims) jo (jų) elektroninio pašto adresu (adresais). Pranešimas laikomas tinkamai įteiktu nuo jo išsiuntimo atsakingam už indėlių draudimą ar įsipareigojimų investuotojams draudimą asmeniui (asmenims) jo (jų) elektroninio pašto adresu.
10. Tuo atveju, jei priežiūros institucija esant Įstatyme numatytiems pagrindams priima sprendimą dėl specialiosios (*ex post*) indėlių draudimo įmokos mokėjimo atidėjimo konkrečiam indėlių draudimo sistemos dalyviui, tai priežiūros institucija apie tokį sprendimą nedelsdama informuoja draudimo įmonę bei nurodo terminą, iki kada turi būti sumokėta atidėta specialioji indėlių draudimo įmoka.
11. Tuo atveju, jei indėlių draudimo sistemos dalyviui ar įsipareigojimų investuotojams draudimo sistemos dalyviui indėlių draudimas ar įsipareigojimų investuotojams draudimas buvo laikinai nutrauktas, atnaujinus draudimą indėlių draudimo sistemos dalyvis pirmąją periodinės (*ex ante*) indėlių draudimo įmokos dalį, o įsipareigojimų investuotojams sistemos dalyvis – įsipareigojimo investuotojams draudimo įmoką turi sumokėti per 10 darbo dienų nuo draudimo įmonės pranešimo gavimo dienos.
12. Draudimo įmonės savininko teises ir pareigas įgyvendinančiai institucijai nustačius metinę periodinių (*ex ante*) draudimo įmokų normą, draudimo įmonė iki kiekvieno ketvirčio pirmo mėnesio 20 dienos informuoja kiekvieną indėlių draudimo sistemos dalyvį apie to dalyvio mokėtiną ketvirčio periodinę (*ex ante*) indėlių draudimo įmoką. Ketvirčio periodinė (*ex ante*) draudimo įmoka turi būti sumokėta per 10 darbo dienų nuo draudimo įmonės nurodymo gavimo dienos. Jeigu dalyvis draudimo įmonei pateikia prašymą ir argumentuotą pagrindimą, išimtinais atvejais, ketvirčio periodinė (*ex ante*) įmoka gali būti išskaidyta ir mokama kas mėnesį.
13. Tuo atveju, jeigu draudimo įmonė, atlikdama indėlių draudimo sistemos dalyvio tikrinimą, arba atlikdama indėlių draudimo sistemos testavimą nepalankiausiomis sąlygomis, nustato neteisingo indėlių draudimo įmokos mokėjimo atvejus, indėlių draudimo sistemos dalyvis privalo trūkstamą indėlių draudimo įmokos sumą sumokėti su artimiausia periodine (ketvirčio) įmoka.
14. Tuo atveju, jeigu draudimo įmonė, atlikdama įsipareigojimų investuotojams draudimo sistemos dalyvio tikrinimą nustato neteisingo įsipareigojimų investuotojams draudimo įmokos apskaičiavimo ir (arba) mokėjimo atvejus, įsipareigojimų investuotojams draudimo sistemos dalyvis trūkstamą įsipareigojimų investuotojams draudimo įmokos sumą sumoka per 10 darbo dienų nuo draudimo įmonės pranešimo dienos.
15. DELSPINIGIŲ UŽ LAIKU NESUMOKĖTAS ĮMOKAS SKAIČIAVIMO IR MOKĖJIMO TVARKA
16. Jeigu indėlių ar įsipareigojimų investuotojams draudimo sistemos dalyvis šiose Taisyklėse nurodytais terminais nesumoka periodinės (*ex ante*) indėlių draudimo įmokos, specialiosios (*ex post*) indėlių draudimo įmokos ar įsipareigojimų investuotojams draudimo įmokos arba jos dalies, už kiekvieną pradelstą dieną skaičiuojami ir mokami 0,02 procento delspinigiai nuo nesumokėtos sumos. Indėlių draudimo sistemos dalyvio ar įsipareigojimų investuotojams draudimo sistemos dalyvio sumokėtos sumos pirmiausiai užskaitomos delspinigiams sumokėti. Delspinigių sumą apskaičiuoja indėlių draudimo sistemos ar įsipareigojimų investuotojams draudimo sistemos dalyvis.
17. Delspinigiai pradedami skaičiuoti kitą kalendorinę dieną pasibaigus draudimo įmokos sumokėjimo terminui ir baigiami skaičiuoti pradelstos draudimo įmokos ir delspinigių sumokėjimo dieną įskaitytinai.
18. Delspinigiai turi būti sumokėti kartu su pradelsta draudimo įmokos suma.
19. Nesumokėta draudimo įmokos ir delspinigių suma išieškoma Lietuvos Respublikos įstatymų nustatyta tvarka. Nesumokėtos įmokos suma ir delspinigiai yra išieškomi, jeigu jų išieškojimo sąnaudos neviršija išieškomos sumos. Draudimo įmonė nustato delspinigių dydį, kurių išieškojimo sąnaudos neviršija išieškomos sumos.
20. Delspinigių sumokėjimas neatleidžia nuo pareigos sumokėti visą laiku nesumokėtą draudimo įmoką.
21. ASMENS DUOMENŲ TVARKYMAS
22. Asmens duomenų tvarkymo teisinis pagrindas. Šiose Taisyklėse nurodyti asmens duomenys draudimo įmonėje tvarkomi vadovaujantis:
    1. BDAR;
    2. Lietuvos Respublikos asmens duomenų teisinės apsaugos įstatymu;
    3. Įstatymu;
    4. Šiomis Taisyklėmis.
23. Asmens duomenų tvarkymo tikslai. Taisyklėse nurodyti asmens duomenys tvarkomi prieigos prie elektroninės draudimo įmokų valdymo sistemos suteikimo tikslais.
24. Šiose Taisyklėse nurodyti duomenų subjektai − Indėlių draudimo sistemos ir Įsipareigojimų investuotojams draudimo sistemos dalyvių darbuotojai ir draudimo įmonės darbuotojai.
25. Asmens duomenų kategorijos – Taisyklių 50 punkte nustatytais tikslais tvarkomi Indėlių draudimo sistemos ir Įsipareigojimų investuotojams draudimo sistemos dalyvio darbuotojų ir draudimo įmonės darbuotojų − vardas, pavardė, elektroninio pašto adresas, telefono ryšio numeris ir pareigybė.
26. Asmens duomenų tvarkymo kategorijos – rinkimas, susipažinimas, naudojimas, duomenų saugojimas, archyvavimas, sunaikinimas.
27. Asmens duomenų gavimo šaltiniai. Informacija gaunama iš Indėlių draudimo sistemos dalyvių, Įsipareigojimų draudimo sistemos dalyvių ir iš draudimo įmonės darbuotojų.
28. Asmens duomenų tvarkymą draudimo įmonėje atlieka draudimo įmonės darbuotojai.
29. Asmens duomenų apsaugos priemonės:
    1. Draudimo įmonė nustato ir Asmens duomenų tvarkymo valstybės įmonėje „Indėlių ir investicijų draudimas“ taisyklėse aprašo organizacines ir technines šiose Taisyklėse nurodytų asmens duomenų saugos priemones;
    2. Asmens duomenų tvarkymą draudimo įmonėje atliekantys draudimo įmonės darbuotojai privalo užtikrinti gautų duomenų konfidencialumą ir apsaugą.
30. Asmens duomenų saugojimas, archyvavimas ir sunaikinimas – draudimo įmonei pateiktus Taisyklių 52 punkte nurodytus asmens duomenis saugo draudimo įmonė Asmens duomenų tvarkymo valstybės įmonėje „Indėlių ir investicijų draudimas“ taisyklėse nustatyta tvarka ir terminais.
31. **BAIGIAMOSIOS NUOSTATOS**
32. Indėlių draudimo sistemos dalyviai ir įsipareigojimų investuotojams draudimo sistemos dalyviai atsako Lietuvos Respublikos įstatymų nustatyta tvarka, jeigu jie pateikia draudimo įmonei klaidingus duomenis, taip pat jeigu laiku nesumoka draudimo įmokų.
33. Visas šiose Taisyklėse nurodytas susirašinėjimas vykdomas registruotais laiškais arba pristatant raštus asmeniškai ar per kurjerį, arba elektroniniu paštu (siunčiant skenuotą pasirašytą dokumentą arba elektroninį dokumentą, pasirašytą saugiu elektroniniu parašu, patvirtintu kvalifikuotu sertifikatu).
34. Šių Taisyklių 17 ir 32 punktuose nurodytus duomenis, indėlių ir įsipareigojimų investuotojams draudimo fondų dalyviai teikia prisijungę prie elektroninės draudimo įmokų valdymo sistemos. Norėdamas gauti prisijungimo duomenis prie elektroninės draudimo įmokų valdymo sistemos dalyvis šių Taisyklių 59 punkte numatytu būdu pateikia raštišką laisvos formos prašymą pasirašytą įmonės arba įmonės filialo vadovo (arba jo įgalioto asmens) bei asmens, kuriam prašoma išduoti prisijungimus prie elektroninės draudimo įmokų valdymo sistemos, vardą pavardę, elektroninio pašto adresą, telefono ryšio numerį ir pareigybę. Pateikdamas prašymą dalyvis patvirtina, kad nurodyti asmenys yra įgalioti pateikti duomenis bei įsipareigoja nedelsiant informuoti draudimo įmonę apie pasikeitimus.
35. Tuo atveju, jeigu indėlių ar įsipareigojimų investuotojams draudimo fondų dalyviai draudimo įmoneiper elektroninę draudimo įmokų valdymo sistemą pateikia netikslius duomenis, duomenų koregavimas elektroninėje draudimo įmokų valdymo sistemoje vykdomas tik atitinkamo dalyvio raštiško prašymo pagrindu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_